

REFERAT FRA KLUBBKVELD

|  |  |  |
| --- | --- | --- |
| **Dato: 14.12.** | **År: 2019** | **Referent: Øystein Haugen** |

Følgende medlemmer møtte:

Svein Tore, Bent Aslak, Carl Diderik, Harald, Per Sanni, Liv Sonja, Irene, Monica, Einar K, Asbjørn, Knut, Ragnar, Kolbjørn, Egil, Anders, Per Harald, Øystein,

I tillegg var 4 ledsagere med.

President Irene ledet møtet.

Kveldens gjest var Camilla Eidissen (Haralds datter), som e Onkolog og Overlege ved Avdeling for Kreft og Blodsykdommer ved sjukehuset i Skien (STHF)

Hun hadde kalt sitt foredrag : **"PERSONTILPASSET BEHANDLING AV BRYSTKREFT"**

\* Men før Camilla Eidissen slapp til, hadde Carl Diderik en tankevekkende 3-minutt, som gikk på begrepet SUSTAINABILITY eller BÆREKRAFT på norsk.

Vi ser stadig oftere i samfunnet eksempler på at det nesten KUN er pris som gjelder når varer og tjenester skal velges, selv om vi i våre dager MÅ fokusere på "grønn teknologi", CO2-nøytralitet og reduserte utslipp/klimaavtrykk.

Kumlokk importeres i stor stil fra lavkostland, der generering av CO2 er mangedobbelt i forhold til produktene fra (de 2) norske produsenter. Jern fraktes 20.000 km på kjøl fordi prisforskjellen er ca 1 kr pr kg. Eksempel: 1 tonn kumlokk produsert i Kina gir 1600 kg CO2. I Norge er tilsvarende tall 11kg!!

Transport MÅ telle med! Dette tas opp i Spørretimen i Stortinget. Vi håper fornuften får innpass hos innkjøpere!

**Camilla Eidissens foredrag**

\* Persontilpasset medisin er forebygging, diagnostikk, behandling og oppfølging tilpasset biologiske forhold hos den enkelte.

\* Camillas arbeid er innenfor kreftbehandling, og foredraget var viet kreftformen BRYSTKREFT.

\* Brystkreft er den mest utbredte kreftformen hos kvinner (1 av 12 rammes), men menn kan også få det. Hyppigheten er størst ved 60 års alder.

\* Mammografi er viktig for å oppdage brystkreft.

\* Avdelingen i Skien har 18 sengeplasser

\* Hele 70 % blir helt friske av behandling, og 90 % er i live etter 5 år

\* Vi hørte om kreftbehandling helt tilbake til 3000 før. Kr. Behandlingsform har utviklet seg og forandret seg opp igjennom historien. Fra 1890 og framover var det vanlig å fjerne hele brystet, -i dag er det vanlig å kun fjerne svulsten. i 2015 ble eksempelvis 82 % av alle svulster operert "brystbevarende"

\* Kjemoterapi har vært benyttet siden 1960-tallet

\* Kreft utvikler seg når arvestoffet i en celle blir ødelagt. Cellene sprer seg ukontrollerbart, med spredning gjennom blodbanen. Som regel er kreft ikke arvelig.

\* Behandlingsmåter er

-Kirurgi

-Cellegift

-Stråling

-Hormonbehandling

-Behandling med antistoffer

-Immunterapi

\* Hvilken behandlingsform som benyttes i hvert enkelt tilfelle er basert på mange ulike parametre som diskuteres mellom ekspertene, blant annet i multidisiplinære møter ved sjukehusene.

\* Vi har et fantastisk helsevesen i Norge.

**Annet**

\* Einar K. opplyste at vi har fått invitasjon til "Frivillighetsfesten" som Sparebankstiftelsen har invitert til i Ulefoss Samfunnshus 22.11. kl. 18.00. Det KAN bety at vi får tildelt litt penger, og så mange som mulig fra klubben oppfordres til å komme. Det er gratis, og til og med bevertning. Kulturprisen blir også delt ut der.

\* Hermann og Miklos vant vin og Anders tok nappet